પુણે અને સતારા જિલ્લાના એક-એક ગામમાં નાનામાં નાના કોઠા-કબાડા પર તેની નજર રહેતી. નવાસવા ઊભરી રહેલા નેતાઓને પ્રસિદ્ધિની ખંજવાળ ભાંગવા માટે મધ્યાહ્ન સહ્યાદ્રી જેવા નાના છાપાઓમાં જ મોકો મળતો. એમાં કમાણીની ભરપૂર તકો રહેતી. આંદોલન કરવું, રેલી કાઢવી, દેખાવો કરવા એ દરેક માટે યુવા નેતાઓને મુદ્દા ય વિનાયકરાવ શીખવાડે અને પછી એ કાર્યક્રમની પ્રેસનોટ, ફોટા ય એ જ છાપે. બદલામાં તેને તેનો ભાવ આપી દેવાનો.